ՀՀ 2016 թ. պետբյուջեի մասին օրենքով բյուջեի եկամուտները տարեվերջին պետք է կազմեին 1 տրիլիոն 186 միլիարդ դրամ: Վարչապետի սպասումներով՝ կազմելու են 1 տրիլիոն 72 միլիարդ՝ «պլյուսով»: Այլ կերպ ասած, բյուջեն թերակատարվելու է 114 մլրդ դրամով: Եթե վարչապետը նկատի ուներ միայն հարկային եկամուտները, ապա բյուջեի մասին օրենքով այս տարի պետք է հավաքագրվեր 1 տրիլիոն 129 միլիարդ դրամ: Այս դեպքում թերակատարումը կկազմի 57 միլիարդ դրամ: Եթե սա էլ համեմատելու լինենք անցած տարվա թերակատարման հետ, ապա «առաջընթացն ակնհայտ է»: Անցած տարի բյուջեի հարկերը թերակատարվել էին 74 միլիարդով, այս տարի, ըստ վարչապետի, միայն 57 միլիարդով: